Mej. Rugby Janina Oberholzer | rooi rose Mej. Rugby Janina Oberholzer | rooi rose\nMej. Rugby Janina Oberholzer\nKleintyd het die ‘Toks en Tjops’-aanbieder Janina Oberholzer vasgenael voor die televisie gesit om die Olimpiese Spele te kyk, min wetend dat sy eendag ook ’n sportaanbieder sou wees. Deur Ilse Salzwedel. Foto Andrea Caldwell\nJanina Oberholzer se naam sou eers Carla Nicolette gewees het, afgelei van die familienaam Carel Nicolaas. “Maar toe my ma my die eerste keer in haar arms hou, het sy my glo net een kyk gegee en besluit ek is nie ’n Carla Nicolette nie, maar ’n Janina,” verduidelik sy haar ongewone naam.\nDie vrolike donkerkop se ongekunsteldheid is verrassend en opvallend. Geen airs and graces nie, al is sy al ’n paar jaar lank mede-aanbieder van Toks en Tjops op kykNET, en voor dit reeds ’n bekende radiopersoonlikheid. Sy geniet die kollig, maar is ewe bereid om agter die skerms te werk, soos sy deesdae ook doen as produksiebestuurder by Afrikaans is Groot.\n“My huislening gaan homself nie betaal nie,” sê sy droogweg. Tussendeur gaan dié oud-Tukkie steeds vir al wat ’n TV-oudisie is, want sy het immers ’n graad in drama.\nJanina was in 2011 naaswenner van SuperSport se Lady Rugga-kompetisie waarin daar landswyd na vroueaanbieders vir rugbyprogramme gesoek is. Hoewel sy van kleins af sportmal was, was sy nie van plan om in te skryf nie. “Ek het eintlik net saam met ’n vriendin wat wou deelneem Ellispark toe gegaan vir morele ondersteuning. Ons moes ’n filmtoets doen en ’n klomp vrae van ’n paneel rugbykenners beantwoord.” Sy was verbaas toe sy die oudisie slaag, en stomverbaas toe sy as een van die top-vyftien en uiteindelik as een van die drie finaliste aangewys word. Elma Smit is as Lady Rugga aangewys, met Janina in die tweede plek en Motshidisi Mohona (ook steeds te sien op SuperSport) in die derde plek.\nLees ook: Elma Smit leef vreesloos vooruit\nLiebie Opperman, die vervaardiger van Toks en Tjops, was baie beïndruk deur wat hy gesien het, en het Janina ’n paar dae later gebel en gevra om die vroulike mede-aanbieder op ’n nuwe rugbygeselsprogram te wees. Sy lag lekker as sy onthou hoe sy haarself daaruit probeer praat het. “Ek het vir Liebie gesê ek dink daar is baie ander mense wat baie meer van rugby weet as ek.” Maar ’n week of wat later het Liebie weer gebel, en gesê die werk is hare en klaar.\nSy sal daardie heel eerste Toks en Tjops-opname saam met Toks, Breyton Paulse en die sangers Bok van Blerk, Robbie Wessels en Theuns Jordaan nie sommer vergeet nie. Gelukkig was daar dadelik ’n sinergie tussen almal. “Ons het een gulde reël op die program: geen ego’s nie. Ek dink dis wat ons program so real maak. Dis eintlik net ’n lekker geselsie om ’n braaivleisvuur. Die enigste verskil is dat daar ’n kamera is.” Dis duidelik dat sy dol is op haar werk. “Toks en Breyton is baie beskermend teenoor my.”\n“Ek het vir Liebie gesê ek dink daar is baie ander mense wat baie meer van rugby weet as ek”\nMaar sy moes maar vinnig ’n dik vel kry. “Die kykers se kommentaar op SMS’e en sosiale media is soms verskriklik. Opmerkings soos ‘kyk haar bakore’ of ‘Janina het ’n kalkoennek’ kan ’n mens seermaak. Kyk, ek is nie liggeraak oor kritiek nie – as jy dink ek het ’n rugbyfout gemaak, wys my gerus daarop dat ek daaruit kan leer. Maar om sulke persoonlike goed op ’n openbare forum te sê waar ek myself nie eens kan verdedig nie!”\nSy beklemtoon haar waardering vir almal wat agter die skerms werk om van Toks en Tjops ’n sukses te help maak. “Noudat ek by Afrikaans is Groot agter die skerms werk, waardeer ek hulle nóg meer. Dis hulle wat ons voor die kamera goed laat lyk.”\nDie belangrikheid van respek is iets wat sy vroeg in haar loopbaan al geleer het. “Maar dis eintlik logies, of hoe? ’n Mens moet jou medemens respekteer, maar jy moet ook mense se vaardighede respekteer. Of dit nou die kameraman of die grimeerkunstenaar is. Jy moet ook jou plek ken – ek kan nie vir ’n kameraman sy werk probeer leer nie.”\nHaar pad het met ’n ompad geloop tot by haar huidige loopbaan. “Ek was klaar ingeskryf vir verpleegkunde aan die PUK, maar die dag toe die deposito betaal moet word, het ek van plan verander.” Drama het gewen, iets wat heel logies klink toe jy hoor albei haar ouers was in die Alabama-studentegeselskap. “My pa, Pieter, was die voorsitter van Alabama, en my ma, Isobet, was die eerste vrouekomediant in die geselskap.” Janina se suster Lianne was ook lid van Alabama. “So, die PUK is maar in my bloed. Maar ongelukkig het hulle nie ’n dramadepartement nie, en moes ek Tukkies toe.”\nSy skerts dat haar ma “so effens gesug het” toe Janina die voltooide aansoekvorm vir Tukkies bring om te teken. “Maar sy kon my nie eintlik keer nie. Drama is ook in my bloed.”\n“’n Mens moet jou medemens respekteer, maar jy moet ook mense se vaardighede respekteer”\nHaar kinderdae was allesbehalwe vervelig.\n“My ma was Marike de Klerk se persoonlike assistent, en my pa was Magnus Malan se privaatsekretaris. Ek en my sussie het lekker rondgehol in die gange van Libertas, die destydse eerste minister se ampswoning in Pretoria, en Groote Schuur, die ampswoning in Kaapstad.” Haar ouers is deesdae albei onderwysers.\nOp haar eerste dag op Tuks het sy ’n Tuks FM-banier gesien wat gesê het “Wil jy op radio wees”? Sy het op die ingewing van die oomblik aansoek gedoen en ondanks die “héél aakligste onderhoud van my lewe” die werk gekry. Sy skaterlag toe sy verduidelik hoe ’n gesukkel dit was om die ateljeekontroles te leer bemeester. “Ek het daai toets seker vier keer gedop, en was dalk die mens wat die heel langste gevat het om op lug te kom.” Maar die saadjie vir uitsaai is vir ewig geplant.\nAan die einde van haar eerste jaar het sy gedink dis klaar met radio, maar toe nooi die bekende Tim Zunckel haar om saam met hom die ontbytprogram op die stasie aan te bied. Sy het ook programme saam met Robbie Kruse (deesdae by 5FM) en Andre Kunz (OFM) aangebied. “In my derde jaar was ek gelukkig genoeg om die verkeersverslae vir Jacaranda saam te stel. Ek was nou wel nog nie op lug nie, maar dit was ’n voet in die deur.” Hierna het die geleenthede vinnig gekom: binne drie maande ’n eie program op Jacaranda, nuusleser op e.TV, vyf jaar lank die verkeersverslaggewer op Martin Bester se program en, les bes, sportverslaggewer op Jacaranda.\nWat het radio haar geleer?\n“Dissipline, en dat niemand onvervangbaar is nie. Die bedryf is piepklein, en mense praat met mekaar. Jy kan nie ’n slegte reputasie bekostig nie.” En, herhaal sy: “Respek vir jou medewerkers se vaardighede. Dis iets wat ek eintlik al as dramastudent geleer het.”\nJanina is al twee jaar gelukkig getroud met Ryno van Niekerk. Hy werk by ’n sitrusuitvoermaatskappy. Hulle het mekaar op ’n vriend se partytjie ontmoet, maar Janina het eers agterna gehoor dit was nie ’n terloopse ontmoeting nie. “Hy het my op Lady Rugga gesien en gesê hy wens hy kan my ontmoet.” Toe reël haar vriendin dit. Maar Janina het dinge glad nie maklik gemaak vir die arme Ryno nie. “Ek het vreeslik hard to get gespeel, en elke keer wanneer hy my uitgevra het ’n verskoning gehad. Vyf weke lank. Toe besluit hy eendag hy gaan my nog één keer bel. En as ek weer weier, dan’s dit verby.” Maar daardie aand het Janina dadelik ingestem om iets te gaan drink, en die res is geskiedenis. Hulle woon in die ooste van Pretoria saam met hul twee honde. “Cody is Mamma se oudste en Django Mamma se mooiste, maar nie noodwendig Mamma se slimste nie,” skerts sy oor haar hondekinders.\nJanina het onlangs hierdie foto op Instagram gedeel:\nMY YSTERMAN! I’m so proud of you my darling. Well done on your first one. 6h33mins. #ironman703 #durban #swimbikerun\nA post shared by Janina Oberholzer (@janinasays) on Jun 18, 2017 at 6:34am PDT\nHulle het nog nie planne vir kinders nie, maar dit pla Janina dat vroue van haar ouderdom so dikwels die vraag gevra word, soms sommer deur wildvreemdelinge. “Ek het ’n vriendin wat al twee miskrame gehad het en regtig sukkel om swanger te raak. Maar mense bly haar vra wanneer gaan sy kinders hê? Hoekom moet ’n mens nou eintlik so iets vir vreemdes verduidelik? In elk geval dink ons generasie anders. Ons fokus op ons loopbane, en daarna wil ons reis. Eers daarna kom kinders. En as iemand nie wil kinders hê nie, moet ’n mens dit aanvaar en respekteer.”\nAl is sy hoe dol op haar televisiewerk, bly teater haar eerste liefde. “Man, ek mis teater, ek mis radio. Maar ek gaan vir oudisies – ons sal maar sien wat gebeur.”\nDaar is nie baie dinge wat haar kwaad maak nie, verklap sy. “Maar ek kan verkeer nie hanteer nie! Ek bars sommer in trane uit. En ek háát rassisme – ek stap maklik uit ’n geselskap as mense rassisties raak.”\nMaar soos dit iemand met so ’n sonnige geaardheid betaam, is haar lysie vreugdes veel langer as die dinge wat haar kwaad maak. “My hartsmense maak my verskriklik gelukkig. En fliek – ek sal selfs alleen gaan fliek. Ek is mal oor romantiese komedies – ek is eintlik ’n hopeless romantic. ’n Weersiens maak my hart baie bly – om sommer net vinnig saam met iemand koffie of ’n bier te gaan drink en net ’n bietjie in te haal op mekaar se lewe. En reis: ek wil nog die hele wêreld sien! Ek was in my kinderdae darem in Europa en Amerika, en ek en Ryno was al in Mauritius en Tanzanië, maar daar is nog soveel plekke om\nEn het sy ’n bucket list wat sport betref? “Om Roger Federer op Wimbledon te sien speel. En die Bokke teen Engeland op Twickenham. Ag, en om ’n hele Olimpiese Spele te kan bywoon. Ek sal na álles wil gaan kyk.”\nWaar kom haar liefde vir rugby vandaan?\n“Ek weet nie regtig nie. My pa het my kleintyd Nuweland toe gevat om van my ’n Stormer te probeer maak, maar ongelukkig vir hom word ek toe die grootste Bul-ondersteuner wat daar is!” sê sy laggend. Sy was haar lewe deur versot op sport. “Daar is nie ’n beter tennisspeler as Roger Federer nie!” beduie sy geesdriftig. Kleintyd al het sy vasgenael die Olimpiese Spele op televisie gekyk, ewe met ’n notaboekie byderhand. Sy het selfs die Russiese en Roemeense gimnaste se name geken. Sy rits die vreemdklinkende name af: “Svetlana Khorkina, Andreea Raducan … die kommentators het haar ‘The queen of the bars’ genoem.\nDaar is nie ’n beter tennisspeler as Roger Federer nie!\nIn st. 5 het ek snot en trane gehuil toe Andreea se medalje van haar weggeneem is nadat ’n verbode middel in haar urien-monsters gevind is. En dit omdat haar afrigter vir haar ’n bietjie hoesstroop gegee het!” Sy beduie so geesdriftig dat jy jou maklik die sportbehepte meisietjie voor die TV kan verbeel. “Ek kyk tot vandag toe die hele Olimpiese Spele van begin tot einde: boogskiet, swem, gimnastiek, maak nie saak nie. Ek stel my PVR dat ek niks misloop nie.”


Die nuutste rolprente tans te sien by die teater.\nAs jy moeg is vir groot fantasierolprente en op soek is na iets meer plat op die aarde, moet jy dalk Rush (16DTNSG) gaan kyk. Die rolprentvervaardiger en Oscar-wenner Ron Howard (A Beautiful Mind) is die regisseur van hierdie aksiefliek oor die tweestryd in die 70’s tussen twee Formule 1-renjaers – die Britse swierbol James Hunt (Chris Hemsworth van Thor) en die metodiese Oostenryker Niki Lauda (Daniel Brühl van Inglourious Basterds).\nRolprente oor motorsport voldoen selde aan verwagtinge, maar Rush het van oral lof ingeoes. Die rolprent het onderskeidelik 88 en 75 persent op die resensiewebtuistes Rotten Tomatoes en Metacritic gekry. Eersgenoemde het dit “ ’n vaartbelynde, afgeronde, goedgeoliede masjien” genoem, en “ ’n goedgemaakte sportdrama met opwindende wedrentonele en sterk vertonings deur Hemsworth en Brühl”.\nDie Britse rolprenttydskrifte Empire en Total Film was net so vleiend. Eersgenoemde het dit vier sterre gegee en laasgenoemde vyf. Total Film se resensent James Mottram het dit as heeltemal boeiend beskryf en gesê: “Bygestaan deur twee sterk akteurs, ’n draaiboek wat ’n Oscar werd is en wonderlike tonele wat vanuit motors geskiet is, bied Howard se wedrenfliek drama in die hoogste rat. ’n ‘Piston- and heart-pumping’ triomf.”\nNothing for Mahala (O) is ’n plaaslike komedie oor Axe (Thapelo Mokoena van Generations), ’n juppie wat omtrent alles sal doen om sy uitspattige leefstyl te behou. Steyn du Toit van The Cape Times beskryf hom as “’n hamster in ’n pak klere wat in sy korporatiewe wiel hardloop om by die bure by te hou”. Toe ’n lonende ooreenkoms deur die mat val weens ’n klompie ongelukkige gebeure, beland Axe in die hof. Die regter vonnis hom tot 200 uur gemeenskapsdiens by ’n aftreeoord. Hier ontmoet hy die oord se streng bestuurder, Reneilwe (Mmabatho Montsho van Jacob’s Cross), en ’n rits kleurryke karakters. Een van hulle is ’n afgetrede bokspromotor (Marius Weyers) wat hom ’n paar lewenslesse leer.\nDie rolprent is meestal positief ontvang. The Cape Times en Die Burger het dit albei drie sterre gegee. Du Toit het die draaiboek, geskryf deur Darrel Bristow-Bovey, geloof: “Die rolprent se dialoog is gevat en opgevoed, en vermy die verf-met-nommers-geykthede wat so dikwels in Suid-Afrikaanse komedies voorkom.”\nPaul Boekkooi van Die Burger het gehou van die intrige en gesê “dis ’n tipiese Suid-Afrikaanse een sonder om geyk of voorspelbaar voor te kom”. Hy was ook beïndruk met die vervaardiging en die natuurlike toneelspel wat die akteurs gehandhaaf het, “selfs in die mees humoristiese situasies”.\nHalle Berry verskyn in The Call (16G), ’n riller oor ’n nooddiensskakelbordoperateur, Jordan Turner (Halle Berry), wie se lewe verpletter is nadat sy nie kon keer dat ’n tienermeisie vermoor word nie. Sy begin te veel drink, maar is ses maande later terug by die werk toe nog ’n tienermeisie (Abigail Breslin van My Sister’s Keeper) bel om te sê sy is ontvoer. Kan Jordan hierdie meisie red?\nDie rolprent het gemengde resensies gekry. Rotten Tomatoes het dit 44 persent gegee en gesê dit “bou baie spanning voor dit in die derde bedryf ’n problematiese wending neem”. Dit was die klagte van baie kritici.\nPaul Bradshaw van Total Film het dit drie sterre gegee en geskryf: “Berry se goeie vertolking gee woema aan ’n moedige, oorspronklike riller wat jou geboei hou . . . tot die domste einde in jare jou laat wens jy het nie die moeite gedoen nie”.\nJason Best van Movie Talk het geskryf: “The Call gee snaarstywe spanning vir twee derdes van sy vinnige looptyd. Maar die intrige tuimel skouspelagtig ineen en die belaglike einde sal jou laat kreun.”\nNeil Alcock van Empire was selfs meer snedig. Hy het dit twee sterre gegee en dit beskryf as “afgewaterde gemors wat volgens ’n formule gemaak is, en wat maklik in die middel-90’s vir Sandra Bullock geskryf kon wees”.\nDie fantasie-aksiefliek R.I.P.D. (10TGGr) vertel die verhaal van ’n Bostonse polisieman, Nick (Ryan Reynolds), wat deur sy kollega (Kevin Bacon van The Following) vermoor is. Op sy pad na die hiernamaals word hy gewerf deur die Rest in Peace Department, ’n ondooie polisiemag wat wraakgierige geeste vang wat na die land van die lewendes ontsnap het. Saam met ’n slordige sheriff uit die Wilde Weste (Jeff Bridges) ontbloot Nick ’n komplot om die lewe soos ons dit ken te beëindig.\nDie fliek het meestal negatiewe resensies gekry. Rotten Tomatoes het dit 14 persent gegee, en Metacritic 25 persent. Eersgenoemde het gesê “dit het sy oomblikke – meesal danksy Bridges se uitbeelding van ’n ondooie Wilde Weste-sheriff – maar R.I.P.D. is heeltemal te simpel en volgens formule gemaak om te bevredig”.\nKen McIntyre van Total Film het dit twee sterre gegee. Hy het geskryf: “As dit baie klink na Ghostbusters-ontmoet-Men in Black, wel, dit behoort. R.I.P.D. is een van die mees onoorspronklike aksiekomedies in onlangse geskiedenis, met elke grappie, toertjie en aksietoneel wat uit die een of ander rolprent gesteel is.”\nOlly Richards van Empire het dit ook twee sterre gegee. Hy het die verlore geleentheid betreur deur te skryf “dis ’n goeie idee wat iemand begin het, maar skynbaar nagelaat het om te beëindig”.\nDiegene op soek na ’n rolprent wat hedendaagse kwessies takel, behoort Arbitrage (13TD) te geniet. Dis ’n riller met Richard Gere as die Wall Street-makelaar Robert Miller. Robert probeer om sy maatskappy, wat diep in die skuld is, aan ’n bank verkoop voor die omvang van sy bedrog onthul word. Hy sukkel ook om ’n affair weg te steek vir sy vrou (Susan Sarandon). Robert se plan werk amper, tot ’n fout hom dwing om ’n jong finansiële kenner (Nate Parker van The Secret Life of Bees) om hulp te vra.\nDie rolprent is meestal positief ontvang. Rotten Tomatoes het dit 87 persent gegee en dit beskryf as “ ’n boeiende riller met ’n indringende karakterstudie, gedra deur die kragtoer deur ’n tipies selfversekerde Gere”. David Hughes van Empire het dit vier sterre gegee en ook Gere se toneelspel geloof. Hy het dit ’n “doeltreffende riller wat Wall Street se geheime blootlê sonder om sy ingewikkeldheid te verminder” genoem. David Denby van The New Yorker het gesê dis Gere se beste toneelspel nog. Hy het geskryf die rolprent is “deels riller en deels karakterstudie, wat vinnig en selfversekerd beweeg, met baie fyn besonderhede wat heeltemal reg voel”.\nRaja Rani* is ’n romantiese drama in Tamil oor John (Arya) en Regina (Nayanthara), wat in ’n gereëlde huwelik gedwing word. Hulle is eers baie ongelukkig, maar dinge begin verander toe hulle hul vorige liefdesverhoudings met mekaar bespreek. Dit help hulle om nuwe insig te kry.\nDie rolprent is positief ontvang. M Suganth van The Times of India het dit drie sterre gegee en geskryf “die rolprent laat jou teen sy einde uitgeput. Tog is dit altyd kykbaar, veral omdat die regisseur, Atlee, ouskool metodes oortuigend gebruik.”\nS. Saraswathi van Rediff.com het dit ook drie sterre gegee en gesê “die debutant-regisseur Atlee se Raja Rani is ’n eenvoudige, verfrissende verhaal oor hoe om met die lewe aan te gaan as jy iemand verloor het wat jy liefgehad het. Die rolprent het baie om die lyf en slaag beslis daarin om die gehoor te vermaak.”\n*Ouderdomsperk moet nog bekendgemaak word.


EFF tjoepstil oor Malema se belastingsake | Maroela Media\nDie Ekonomiese Vryheidsvegters (EFF) wil nie kommentaar lewer rakende die stand van sy partyleier Julius Malema se uitstaande belastingrekening van R16 miljoen nie.\n“Ek kan dit nie antwoord nie aangesien ek geen inligting daaroor het nie,” het Mbuyiseni Ndlozi, woordvoerder van die EFF, gesê. “Ek kan wel sê dat Malema parlement toe gaan.” Die EFF het 25 setels in die parlement gekry nadat die party meer as ‘n miljoen stemme op hom verenig het in verlede week se verkiesing.\nDaar is vroeër berig dat Malema nie ‘n lid van die parlement kan word indien hy voor die verkiesing gesekwestreer sou word nie. In April vanjaar is die JSM-trustfonds op die been gebring om geld in te samel vir Malema. Mandisa Mashego, voorsitter van die trust, sê sy is nie in die posisie om te sê hoeveel geld reeds ingesamel is nie. “Dit is vertroulike inligting en ek word nie toegelaat om dit te doen nie, ek word ook deur die wet beskerm.”\nMalema moet op 26 Mei in die hooggeregshof in Pretoria verskyn om sy voorlopige sekwestrasie teen te staan. In Februarie het regter Bill Prinsloo gelas dat Malema en enigiemand anders wat nie wil hê die bevel moet finaal gemaak word nie, tot 26 Mei het om redes te verskaf oor hoekom dit nie moet gebeur nie.\nDie Suid-Afrikaanse Inkomstediens (SAID) wil intussen ook nie kommentaar lewer rakende Malema se belastingsake nie. Volgens hofdokumente skuld Malema die taksman R16 miljoen nadat hy nie tussen 2006 en 2010 belastingopgawes ingedien het nie.\nbelasting EFF Julius Malema parlement SAID\nEn ek vermoed, dit gaan so bly…


Akademie - Hoërskool Duineveld\nOns personeel is vakspesialiste en huiwer nie om hul kennis te verskerp en uittebrei nie. Hulle stap die ekstra myl en huiwer nie om vakke buite die kurrikulum soos addisionele Wiskunde aan te bied nie. \nDuineveld beskik oor drie ten volle toegeriste rekenaarsentrums, ’n toerisme sentrum, vier tegniese werkswinkels, ’n goed toegeruste verbruikers area en ’n addisionele wiskunde (AdMaths) sentrum waar leerders hul passie kan uit leef.\nOns Akademie lê ons na aan ons hart en dit is hier waar ons passie lê. Duineveld streef na uitnemendheid. Ons skep geleenthede en moedig ons leerders aan om deel te neem om sodoende uitnemendheid te bereik.\nLeerders kan in graad 8 en 9 kies of hulle Engels as Huistaal of Engels as Eerste Addisionele taal wil neem.\nLeerders in graad 10 tot 12 kan kies om in die Akademiesebaan of in die Tegniesebaan te wees.\nIndien die leerders die Akademiesebaan kies kan hulle die volgende keuses uit oefen:\n*Afrikaans Huistaal en Lewensorientering is verpligtend\n*Leerders kan as 8ste vak Inligtingstegnologie of Rekenaartoepassingstegnologie neem teen addisionele kostes\nIndien die leerders die Tegniesebaan kies kan hulle die volgende keuses uit oefen:\n**Afrikaans Huistaal en Lewensorientering is verpligtend\n‘n Vak uit elk van die volgende drie groepe:\nMeganiese Tegnologie (Pas en Draai)\nMeganiese Tegnologie (Motorwerktuigkunde)\n**Leerders kan as 8ste vak Inligtingstegnologie of Rekenaartoepassingstegnologie neem teen addisionele kostes\nTegniese Afdeling Video


Load-development Hunting Jag Herlaai\nIn die soeke na ŉ alternatiewe jaglading vir my .308 het ek onlangs ŉ plaaslike koeëlvervaardiger se produk op die proef gestel. Ek gebruik graag S335 kruit van Sonchem en die koeëlgewig was 165gr. Indien hierdie die eerste keer was wat ek 165gr koeëls in my geweer getoets het, sou ek op die naaste koeëlgewigaanbeveling van die kruitvervaardiger (168gr) begin het by 37.4gr en opgewerk het in 0.3gr inkremente tot 41.5gr. Dit het egter oor tyd vir my duidelik geword dat die beste lading op my geweer tussen 40gr en 41.6gr is vir 165gr koeëls. Ek het dit goedgedink om hierdie spesifieke voorbeeld te verduidelik aangesien minder skote gevuur is, maar meer as een potensiële sweet spot visueel ontstaan het. Dit bly onder normale omstandighede uiters belangrik om by die minimum lading te begin skiet en stelselmatig op te werk tot by die maksimum lading. Let ook op vir enige tekens van druk en moet eerder nie ŉ hoër lading afvuur indien tekens van druk ervaar word nie.\nDie ladder is geskiet op 200m en daar is met elke skoot aangelê op die oranje kol. Vanuit die vertikale verspreiding in Figuur 1 word dit duidelik dat skote 1, 2 en 3 ŉ bondel vorm, dan weer potensieel skote 4 en 5, waarna die groter bondel skoot 6, 7, 8 en 9 is.\nLet asseblief op dat dit nie noodwendig so sal uitwerk dat die skote in numeriese volgorde sal bondel nie en dat skote van verskillende ladings wel oor en weer kan bondel. Dit is egter so dat indien skote van ladings wat op mekaar volg deel vorm van ŉ bondel, dit meer sinvol sal wees om groeperingsladings uit hierdie skote te kies aangesien dit daarop dui dat die opeenvolgende ladings stabiel is en reeds saam bondel. Die oorspronklike teorie sê egter dat mens dan die middelste skoot in die bondel kies en rondom hierdie lading laai om groeperings mee te skiet.\nDie keuse van hierdie groeperingtoetslading(s) wat deel vorm van die bondel is gewoonlik nie so maklik nie en verg heelwat ervaring en interpretasie. Dit het my egter genoop om ŉ identifikasie proses vir hierdie groeperingstoetslading saam te stel. My aanvanklike gedagte was dat indien skote bondel, daar een of ander konstante of minimum variasie in die spoed van elk van hierdie skote moes wees. Gelukkig skiet ek meestal oor ŉ chronograaf en kon begin om die spoed van die verskillende ladings te vergelyk met die doel om een of ander tendens te identifiseer. Na ŉ hele paar berekeninge getoets is, het ŉ spesifieke tendens na vore gekom wat gestrook het met vorige ladder resultate. In kort kan die berekening vereenselwig word met die konsep van Absolute Minima en Maksima in Calculus wiskunde. Die toepassing hiervan is egter heel eenvoudig in die geval van ladings ontwikkeling en kan as volg verduidelik word na aanleiding van die bostaande ladder toets.\nAbsolute Minima berekening\nTabel 1 vervat die berekening vir die ladder toets soos weerspieël in Figuur 1. Hierdie berekenings is in Microsoft Excel gedoen en word verduidelik sodat dit maklik herhaalbaar is. Die uitleg soos vervat in Tabel 1 maak dit ook maklikker om dadelik die aangewese lading te identifiseer.\nTabel 1: Absolute Minima berekening\nDie eerste stap in hierdie berekening is natuurlik om die lading en elke lading se spoed (gewoonlik in voet per sekonde) van die minimum tot maksimum lading in te vul op die spreivel. Daarna word die verskil in spoed tussen die verskillende ladings bereken in die 1ste Verskil-kolom. Die waarde 47 is slegs (2566 – 2519) en -5 is (2561 – 2566). Die res van die waardes in die 1ste Verskil-kolom word op dieselfde manier bereken. In die 2de Verskil-kolom word die proses herhaal en die verskil van die verskil in spoed word bepaal. Die waarde -52 is slegs ((-5) – ABS(47)). Die ABS voor die waarde wat afgetrek word is ŉ funksie in Excel en beteken slegs dat die absolute waarde of getal self afgetrek word en dat die teken voor die getal nie in ag geneem moet word nie. Op dieselfde manier is die waarde 22 dan (27 – ABS(-5)). Die res van die waardes in kolom twee word dan dienooreenkomstig bereken.\nNa afloop van hierdie berekening ontstaan daar dan gewoonlik in die 2de Verskil-kolom ŉ tendens waar die waardes van bo na onder negatief-positief-negatief word. In hierdie spesifieke voorbeeld is daar drie sulke gevalle. Die positiewe waarde of absolute minima van die tendens kan weer teruggetrek word na ŉ spesifieke skootnommer of lading soos aangedui deur die lyne wat in groen ingekleur is. Die eerste geval is (-52 / 22 / -24) met die positiewe waarde 22 wat ooreenstem met skoot 3 of 40.4gr. Die tweede geval is (-24 / 22 / -25) met die positiewe waarde 22 wat ooreenstem met skoot 5 of 40.8gr. Die derde geval is (-16 / 4 / -20) met die positiewe waarde 4 wat ooreenstem met skoot 8 of 41.4gr. Interessant genoeg kan elk van ladings wat geïdentifiseer is met die Absolute Minima metode ook gekoppel word aan ŉ skoot in die visuele ladder bondels soos weerspieël in Figuur 1.\nVanuit hierdie bevestiging het ek dus besluit om skote 3, 5 en 8 as groeperingstoetse te laai. Vier rondtes van skoot 3 (40.4gr), skoot 5 (40.8gr) en skoot 8 (41.4gr) is dienooreenkomstig gelaai en weer op 200m geskiet. Die resultaat van hierdie groeperingstoetse word onderskeidelik in die volgedne figure vervat:\nDie spoedresultate van die skote word in Tabel 2 hieronder gelys. Op die ou end het ek besluit op ŉ lading van 40.8gr aangesien die horisontale en vertikale verspreiding tussen die skote heelwat kleiner was as die ander twee en omdat die standaard afwyking (Stdev) van die spoed tussen die rondtes van dieselfde lading die kleinste was. Ter bevestiging het ek later weer 40.7gr, 40.8gr en 40.9gr groepe gaan toets net om te bevestig dat 40.8gr wel die beter lading vir hierdie kombinasie in my geweer is.\nTabel 2: Spoed en afwyking van groeperingstoetse\nHoe gebruik ek die ladder en Absolute minima metode saam?\nDie belangrikste beginsel kan maklik in die woorde “doen die een en moet die ander nie nalaat nie” saamgevat word. Dit is uiters belangrik dat ŉ skut tydens ladingsontwikkeling oor ŉ chronograaf skiet om die visuele ladder en Absolute Minima berekening apart en gesamentlik te interpreteer. Die node of stabiele punt wat bepaal word deur die Absolute Minima metode dui op ŉ lading waar die variasie in spoed van die betrokke lading na alle waarskynlikheid stabiel sal wees of geminimaliseer sal word. Die beste resultate word gewoonlik verkry wanneer die visuele ladder ŉ bondel vorm en die Absolute Minima metode ŉ lading identifiseer wat deel vorm van die bondel. Indien daar meer as een ooreenstemmende lading geïdentifiseer word sal dit raadsaam wees om beide te toets om die beter lading te identifiseer, waarna die ladings 0.1gr weerskante van die mees stabiele lading ook getoets kan word.\nOnthou altyd dat veilige en verantwoordelike herlaaipraktyke voorrang moet geniet. Wees dus bedag op tekens van druk en stop onmiddellik as enige tekens van druk ervaar word. Kies altyd akkuraatheid bo spoed tydens ladingsontwikkeling. Maak seker van jou skiettegniek en veral dat die geweerrus stabiel is sodat die wapen elke keer in dieselfde posisie geplaas word voordat ŉ skoot afgevuur word. Elke geweer het sy eie resep en dit is belangrik dat jy deur middel van ŉ gestruktureerde proses by ŉ optimale lading vir jou geweer uitkom. Afgesien van al die moontlike “kortpaaie” wat kan help om met minder skote by ŉ akkurate lading uit te kom, bly dit onvermydelik vir ŉ herlaaier om gereeld op die baan uit te kom. Op die ou end raak dit soms moeilik om te onderskei of ŉ herlaaier beter groepe skiet omdat die lading vir sy geweer optimaal is en of dit is omdat hy meer tyd op die baan spandeer om die kuns van akkuraat skiet te verfyn. Ek hoop van harte dat die metodes soos verduidelik vir jou as mede-herlaaier sinvol sal wees as hulpmiddel om jou geweer se akkuraatheidspotensiaal te verwesenlik.


Doop – NG Gemeente Pinelands\nPosted on 13 Jan, 2019 14 Jan, 2019\nLukas 3:15-18; 21-22\n– Eerste Sondag na Epifanie\nLukas se vertelling van Jesus se doop in die Jordaan-rivier bied vir ons ’n geleentheid om na te dink oor die betekenis van ons eie doop, waaraan ons so pas weer herinner is.\nWat beteken dit om as gedoopte persone in gemeenskap te lewe?\nDie teoloog, Henri Nouwen, met wie se werk ek vermoed baie van julle vertroud sal wees, het graag na Jesus se doop in die Jordaan verwys as dié kern belewenis van Jesus se publieke lewe. Die kernmoment van Jesus se bediening was toe hy die stem gehoor het wat vir hom sê: “Jy is my geliefde seun. Oor jou verheug ek my.”\nHier is Jesus op ’n diep, diep manier herinner aan wie hy is: ’n geliefde kind van God.\nOnmiddellik na sy doop, gevul met dieselfde Gees wat hom aan hierdie identiteit herinner, word Jesus in die woestyn ingelei. Veertig dae in die woestyn om met hierdie nuwe identiteit te worstel, om vir homself duidelik te maak wat dit beteken om ’n kind van God te wees. Veertig dae vir Jesus om te aanvaar wie hy ten diepste is.\nDit laat ’n mens dink aan die veertig jaar wat die Israeliete in die woestyn moes deurbring nadat hulle ook deur die waters, in hulle geval die waters van die Rietsee, uit hulle slawerny in Egipte ontsnap het. As ’n volk moes hulle ook met ’n nuwe identiteit worstel: hulle moes hulle identiteit as slawe agterlaat en afleer, leer dat hulle aan niemand behoort nie behalwe aan God; leer wat dit beteken om God se kinders en beelddraers te word.\nEn soos die versoeking vir die Israeliete groot was om terug te draai na die vleispotte van Egipte, waar hulle as slawe darem goed geëet het, moes Jesus ook versoekings verduur. Die versoekings wat Jesus daar moes weerstaan was bowenal die versoeking om hierdie identiteit as geliefde van God te verlaat, die versoeking om te glo dat hy iemand anders is:\n“Jy is die een wat klippe in brood kan verander. Jy is die een wat van die tempel af kan spring. Jy is die een wat ander voor jou mag kan laat neerbuig.”\n“Nee, nee, nee,” sê Jesus. “Ek is die geliefde van God.”\nDaarom is ek nie in die eerste plek wat ek kan verrig nie. Ek is nie wat mense van my sê nie, nie mense van my verwag nie. Ek is nie wat ek besit nie. Nee, Ek is ’n geliefde kind van God.\nTydens daardie veertig dae moes Jesus leer dat hy aan niemand behoort nie behalwe aan God.\n“Jy is my geliefde Seun,” klink die stem uit die hemel.\nDus, ek behoort nie aan myself nie. Maar ek behoort ook nie aan enige iemand anders nie. Ek behoort aan God. Ek is geliefd deur God. God vind vreugde in my.\nDit is waaraan ons onsself vanoggend weer herinner het toe ons ons hande in die doopbak gesteek het. En ek hoop jy kan maniere vind om jouself gedurigdeur, in die loop van jou dae en weke, hieraan te herinner:\nEk behoort aan God. Ek is geliefd deur God. God vind vreugde in my.\nDít is wat Jesus vir homself moes uitmaak in die woestyn. Sy identiteit as God se geliefde hang nie af van sy sukses nie – van die prestasies wat hy behaal het nie; dit hang nie af van sy gewildheid nie – van sy aanvaarding deur mense nie; dit hang nie af van sy mag of vermoëns nie – van waartoe hy in staat is of nié is nie.\nDaarom was Jesus se doop in die Jordaan so bepalend vir sy publieke lewe. Aan die begin van sy bediening, nog voordat hy enige iets prysenswaardig gedoen het, is hy daaraan herinner dat sy diepste identiteit gewortel is, nie in homself nie, nie in enige ander nie, maar alleen in die liefde van God. Daar sou tye kom waarop hy geprys sou word, en daar sou tye kom waarop hy verwerp, verraai en verlaat sou word. Daar sou tye kom waarop hy wondere sou verrig, maar daar sou ook tye kom waarop hy die eensaamheid en weerloosheid en magteloosheid van menswees moes omhels.\nDis die groot geheimenis van Jesus se lewe: dat hy in al hierdie omstandighede nooit sig verloor het van sy identiteit in God nie. Maar om dit reg te kry, moes Jesus, soos ons ook vanoggend gedoen het, homself telkens weer herinner aan sy doop, aan daai stem wat sê: “Jy is my geliefde. Ek vind groot vreugde in jou.”\nOns sien hoe selfs Jesus nooit die behoefte ontgroei het om in afsondering en gebed vir God te soek nie, om weer en weer, veral wanneer hy begin twyfel het, te gaan luister vir daai stem wat sê: “jy is my geliefde Seun.”\nEn dalk is dit al wat gebed is… Om onsself gereeld af te sonder en stil genoeg te word, sodat ’n mens tussen al die stemme wat vir jou sê, “jy is nie goed genoeg nie,” “jy behoort nie hier nie,” “dit is hopeloos,” weer herinner te word aan ons diepste identiteit as geliefdes.\nEn die rede hoekom ons daarvoor moet stil word is omdat, soos jy weet, jou eie stem gewoonlik die luidste en die mees afbrekende kan wees.\nEk weet nie van julle nie, maar dit bied vir my groot troos… en hoop… om te hoor hoe selfs Jesus aan hierdie identiteit herinner moes word en hoe hy keer op keer weer na hierdie waarheid moes terugkeer. Om te sien hoe selfs Jesus God se genade en sorg weer en weer moes ontvang, laat my so bietjie minder soos ’n loser voel. Dit troos my. Dit gee vir my hoop.\nEn tog, vir baie mense was hierdie verhaal juis ’n verleentheid en ’n struikelblok. Ons lees immers hier hoe die Messias saam met die massas, sondaars van elke skakering, deur ’n populistiese moeilikheidmaker, Johannes, in ’n modderige rivier gedoop word!\nVir baie mense was dit juis hierdie gerig, dat Jesus deur Johannes gedoop is, wat die duidelikste teken was dat hy nie die Messias is nie! Hoe kan die Seun van God saam met sondaars ’n doop van bekering ondergaan!? Waarvoor moes Jesus hom bekeer?\nEn tog het die evangelieskrywers soos Lukas gekies om Jesus se doop ’n prominente plek in hulle vertellings van sy lewe te gee. Ten spyte van die verleentheid, het die vroeë kerk dikwels teruggekeer na Jesus se doop om oor die betekenis van hulle eie doop na te dink\nOm gedoop te word is om saam met Jesus in die Jordaan in te skuifel. En soos ek in die water afsak, sterf ek aan die ou mens – met sy die slawe-identiteit, met sy selfhaat, met sy selfsug, met sy eiewaan. En dan, soos ek uit die water uit opstaan, staan ek saam met Jesus op, soos hy op die derde dag opgestaan het: Ek is ’n geliefde. Ek behoort aan God. God vind groot vreugde in my.\nSoos ons vroeër saam bely het, neem ons in ons doop deel aan die dood en opstanding van Jesus Christus.\nSoos die vroeë kerk verder oor hierdie verhaal nagedink het, het hulle interessante verbintenisse begin opmerk tussen hierdie storie en nog ’n verhaal waarin daar water en gees en ’n stem was – die skeppingsverhaal uit Genesis.\nIn die begin, was daar ’n waterige chaos… en oor die chaoswaters was daar die Heilige Gees… en toe ontspring daar ’n wêreld. En God sê: “dit is goed.”\nDie water en die Gees en die stem. ’n Mens kan sien hoekom die vroeë Christene die verband gemaak het tussen die doop en die nuwe skepping.\nDie doop is ’n nuwe begin van God se kreatiwiteit. Dit is om, soos wat die asem van God oor die chaos van ons lewens waai, in God se pragtige orde in te beweeg. Soos wat Jesus uit die rivierwater opgekom het en die stem van die Vader hoor, so sê God by elke persoon se doop: “jy is my geliefde kind.” En met hierdie woorde begin ’n hele nuwe werklikheid waarin ons die weg saam met Jesus stap.\nDie merkwaardige ding van hierdie herskepping is wat dit van Jesus verg. Dit verg dat hy in die dieptes van ons menslike chaos ingedompel word. Jesus moet in die dieptes van ons menslike werklikheid – in ons sinneloosheid, in ons hartseer en ellende, in ons weerloosheid en gebrokenheid – in die dieptes in moet Jesus neerdaal om ons van binne af te herskep.\nDie nuwe skepping wat deur die doop tot stand kom is dus nie ’n mensheid wat altyd in beheer van alles gaan wees nie, wat altyd suksesvol gaan wees nie. Dit is ’n mensheid wat vanuit die dieptes van ons chaos, tog ’n hand kan uitsteek om aangeraak te word deur die hand van God.\nEk wil afsluit met een of twee gedagtes van die Britse teoloog, Rowan Williams, waarin hy reflekteer oor wat die beteken om as gedooptes te lewe.\nDie weg van ’n gedoopte, sê hy, is ’n gevaarlike een. Ons moet eintlik ’n waarskuwingsbordjie vir ons doopvont kry wat sê: “As jy hierdie tree gaan neem, as jy in hierdie dieptes gaan ingaan, gaan dit opwindend en transformerend wees, dit gaan lewe-gewend wees, maar dit gaan baie, baie gevaarlik wees.”\nWant, sê Rowan Williams: “If we were to ask the question, “where might you expect to find the baptized?” one answer is, “in the neighbourhood of chaos.”\n“It means you may expect to find Christian people near to those places where humanity is most at risk, where humanity is most disordered, disfigured and needy. Christians will be found in the neighbourhood of Jesus – but Jesus is found in the neighbourhood of human confusion and suffering, defenselessly alongside those in need.”\nWaar kan ons verwag om Christene te vind? In die buurt van die wêreld se chaos.\nMaar dan gaan Williams vêrder: “I am inclined to add that you might also expect the baptized Christian to be somewhere near, somewhere in touch with, the chaos in his or her own life… A baptized Christian ought to be somebody who is not afraid of looking with honesty at that chaos inside, as well as being where humanity is at risk, outside.”\nOm te sê ek is gedoop is dus nie om ’n ekstra waardigheid bo ander te hê nie, dis nie om ’n hoër klas mens te wees nie; dis veel eerder om ’n dieper solidariteit met alle mense te aanvaar en te betoon.\nIn die proses waardeur ek ontdek wie ek is, ontdek ek ook wie alle ander mense, alle skepsels van God, ten diepste is. As ek ’n geliefde is, dan is alle ander mense ook geliefdes. Alle mense behoort aan God en daarom aan niemand anders nie – ook nie aan my nie.\n’n Byeenkoms van gedooptes is daarom nie ’n versameling bevoorregte, afgesonderde elites nie, maar ’n versameling mense wat mekaar help om te aanvaar wat dit beteken om in die hart van ’n morsige, behoeftige, chaotiese werklikheid te leef. Om dit anders te stel: ’n Mens gaan nie in die Jordaan rivier in sonder om ’n klomp modder op te skop nie!\nDie groot misterie van Christenwees is dus: om in die dieptes van God se oorvloedige liefde gedompel te word en, terselfdertyd, in die dieptes van die wêreld se lyding en ellende en sonde.\nOns is vanoggend daaraan herinner dat dit is waar Jesus kies om te staan.\nDie vraag waarmee ons vanoggend hier weggaan is of dit ook is waar óns kies om te staan?\nPosted on 2 Jul, 2017 24 Jul, 2017\nGenesis 21:8-12 – 2017\n2 Julie 2017 Koninkrykstyd Pinelands – Doopdiens\nDie verbondsbelofte van grond en ‘n nageslag (Gen 12 & 15)\nAbram en Sarai (eintlik kom die inisiatief van Sarai) wat self plannetjies maak om God se belofte te laat realiseer – neem my slavin Hagar wat jonger is as ek, haar kind sal elk geval myne wees want sy behoort aan my… (“Die Here het my nou eenmaal daarvan weerhou om kinders te kan hê. Miskien bring sy ‘n kind in die wêreld wat my eie kan word” 16:2).\nAbram het met Sarai saamgestem en Hagar het toe wel swanger geword. Hagar wat wegloop omdat Sara haar so sleg behandel toe sy swanger is, en 16:11 God: “Noem hom Ismael want die Here het jou swaarkry gehoor”, en 16:13 Hagar: “U is ‘n God wat my sien, hier het ek Hom gesien wat my gesien het”.\nOns leer iets van hoe God sien, wie God raaksien en hoor – in die OT altyd die onderdrukte, die een in nood.\nHagar gaan terug na Sarai maar hul verhouding is sleg. Toe Abram 99 jaar oud was het die Here weer aan hom verskyn, en sy naam verander na Abraham en Sarai se naam verander na Sara, want, het God gesê, “ek sal haar seën en vir jou ‘n seun uit haar gee” (17:16). Abraham het gelag en gedink: Hoe kan ‘n man van 100 en ‘n vrou van 90 ‘n kind in die wêreld bring? Later sou Sara ook lag oor hierdie belaglike belofte (18:15). Maar soos die Here beloof het, is die seuntjie Isak (wat “lag” geteken) toe wel gebore. En die kind van Sara se slavin Hagar, die kind Ismael wat sy as haar eie wou grootmaak, is skielik nie meer vir haar belangrik nie.\nVs 8: Kinders is gespeen rondom die ouderdom van 2 of 3. In die lig van die hoë sterftesyfer in daardie tyd het babas dikwels nie oorleef nie. Wanneer ‘n baba dan in sy 2e of 3e jaar gespeen is, is dit as ‘n groot mylpaal beskou. Die eerste lewensfase is agter die rug en die kanse vir oorlewing is van nou af veel groter. Die familie het met die geleentheid ‘n groot fees gehou as ‘n tipe oorgangsrite vir die kindjie.\nWat gebeur as Sara sien hoedat ouboet Ismael met Isak speel – sy sien bedreiging en sy wil hê dat dit uit die weg geruim moet word.\nBH letterlik: Ismael het met Isak ge-Isak (dws dalk sien Sara dat Ismael met klein Isak speel soos wat ‘n ouboet, ‘n erfgenaam met sy kleinboet speel en dit tref haar toe: Die rolle is verkeerd, Ismael kan nie die erfgenaam wees nie.)\nVs 11: Wat sien Abraham? “Dit was boos/baie sleg in Abraham se oë”\n(Die naam “Ismael” kom nie in die teks voor nie. Die hele verhaal gaan oor Ismael maar hy word net genoem die “kind van die slavin”.)\nVs 12: God: “Dit moenie boos wees in jou oë oor die kind en oor jou slavin nie…” (God bring die slavin as persoon self ook in, nie Sara of Abraham nie – amper asof sy vir hulle net ‘n middel tot ‘n doel was, ‘n surrogaat ma.\nVs 14 lett: “Hy het kos en water geneem en dit aan Hagar gegee daar op haar skouers, en hy het die seun (vir haar) gegee en hulle laat gaan (ontslaan – dieselfde woord as om slaaf vry te stel of om te skei van jou vrou)”; dws BH teks noem nie dat hy die seun op haar rug getel het nie. Ismael was elk geval al so 15/16 jaar oud en dus te groot om deur sy ma ge-abba te word.\nSy het gefouteer – verdwaal in die woestyn.\nVs 15: “neergesit” = letterlik “gegooi” soos wat Josef in die put gegooi was en soos wat lyke soms in die graf gegooi is. Met die agterlaat onder die bos het sy hom dus “lewendig begrawe”, wetend hy gaan daar sterf.\nVs 16: “oorkant op ‘n afstand soos wat mens kan skiet met ‘n pyl”\nHagar wil nie sien hoe die kind sterf nie.\n“sy het haar stem opgelig en gehuil”\nVs 17: FOKUS:\nוַיִּשְׁמַ֣ע אֱלֹהִים֮ אֶת־ק֣וֹל הַנַּעַר֒ וַיִּקְרָא֩ מַלְאַ֨ךְ אֱלֹהִ֤ים׀ אֶל־הָגָר֙ מִן־הַשָּׁמַ֔יִם וַיֹּ֥אמֶר לָ֖הּ מַה־לָּ֣ךְ הָגָ֑ר אַל־תִּ֣ירְאִ֔י כִּֽי־שָׁמַ֧ע אֱלֹהִ֛ים אֶל־ק֥וֹל הַנַּ֖עַר בַּאֲשֶׁ֥ר הוּא־שָֽׁם׃\n(En Hy het gehoor God (Ishma El-ohim) die stem van die kind en hy het geroep die engel van God tot Hagar vanuit die hemel en gesê vir haar: “Wat is dit, Hagar? Moenie bang wees nie, want Hy hoor God (Ishma El-ohim na die stem van die kind daar waar hy is.)\nGryp terug na Ismael se naamgewing toe Hagar uitgebuit en swanger en in die woestyn rondgedwaal het (16:11): “Jy moet hom Ismael noem, want die Here het jou swaarkry (affliction) gehoor”. NOU hoor God weer die kind se swaarkry – Vers 17 begin met Ismael se naam maar nie as eienaam nie, wel as werkwoord – God het gehoor die stem van die kind. En aan die einde weer: Moenie bang wees nie Hagar want (lett:) God hoor (Ismael) na die stem, maar die preposisie el bou ‘n oorgang vanaf hoor >luister, dws gee gehoor, doen iets daaraan, aan hierdie nood vd kind daar waar hy is (onder die bos)!\nVs 18: “staan op, tel (>help) die kind op en hou jou hand in syne (>hou sy hand vas)…” Moet hom net nie los nie, Hagar!\nV19: God help vir Hagar om anders te sien, verder te kyk, nie net na die leë velsak in haar hand nie, maar om die put daar anderkant raak te sien. God help Hagar om uitkoms raak te sien.\nOp die dag van die fees het Sara toegekyk hoedat die seun van die slavin met haar enetjie speel. Dit lyk na ‘n rustige prentjie wat voor Sara se oë afspeel (alhoewel sommige kommentatore hier onheil raaksien om Sara se gedrag te ondersteun – bv hy het vir Isak getart, met hom geloll – maar geen tekskritiese ondersteuning hiervoor) en presies daar begin sy die gevaar vir haar eie seun aanvoel. Die oorsaak vir haar onrus lê in wat sy sien. Sy sien nie meer die seun wat sy so graag deur haar slavin Hagar as haar eie wou “aanneem” nie. Noudat sy haar eie seun het sien sy vir Ismael in ‘n nuwe lig – as die seun wat Hagar die Egiptiese slavin vir Abraham in die wêreld gebring het. As die seun wat as eersgeborene van sy pa haar eie seun se toekoms gedreig. En daarom ook haar toekoms bedreig. Want die toekoms van ‘n vrou het by haar seun gelê. Die eersgeborene is die primêre erfgenaam, en dit kan Sara nie toelaat nie. Ismael, die kind van die slavin, mag nie as eersgeborene erf nie. Nie noudat sy haar eie seun uit haar eie liggaam gekry het nie. Vandaar haar harde opdrag aan Abraham dat hy die slavin en haar seun moet wegjaag. Sara praat so neerhalend oor hulle dat sy hulle nie eens by die naam noem nie.\nAbraham wou nie aan Sara se versoek toegee nie. Hy het gedink dat dit heeltemal verkeerd, selfs boos is om hierdie Ismael seun van hom weg te jaag. Maar God het vir hom gesê om nie sleg te voel oor die kind en sy slavin-byvrou nie, maar om te doen wat Sara vir hom sê. “Want,” herinner God hom, “uit Isak sal jou nageslag gebore word.” Maar dan voeg God die trooswoorde by, ‘n belofte: “Tog sal Ek die seun van die slavin ‘n nasie laat word, want hy is jou kind (jou saad).”\nDie volgende oggend het Abraham toe vir Hagar en die kind weggestuur, die Bersebawoestyn in. Die manier waarop hy die kos en water op Hagar se skouers sit en die kind vir haar gee, spreek diep. In hierdie gebare sit alles wat hy nie kan verwoord nie. Liefde en die begeerte om vir oulaas te versorg, maar terselfdertyd oorgawe, hartseer en afskeid.\nHagar en die kind, oppad na die land van haar herkoms, Egipte, het verdwaal en in die woestyn rondgeswerf. Die kos en water het nie gehou nie. Toe die water opraak het die uitsigloosheid Hagar oorval. Sy het gevoel dat sy nie kan toekyk hoe haar seun doodgaan nie. Daarom het sy hom onder ‘n doringbos agtergelaat, eintlik verwerp (begrawe!). ‘n Stukkie skaduwee. En sy het ‘n ent daarvandaan gaan sit en onbedaarlik begin huil.\nHierdie verhaal is opgebou uit soveel onreg en wreedhede. ‘n Kind wat waarskynlik nooit daar moes wees nie word gebore omdat Sara en Abraham nie vir God vertrou in sy belofte van ‘n nageslag nie en konkel met hulle eie plannetjies om deur die slavin Hagar tog ‘n nageslag te verseker. Hulle wil God se belofte in eie krag tot vervulling bring. Sowat 13/14 jaar later vervul God wel sy aanvanklike belofte en Isak word uit Sara gebore. Na 2 of 3 jaar het Isak sy eerste kritiese lewensfase oorleef en die familie vier fees omdat ‘n toekoms inderdaad vir hom wink. En tydens die fees trek die oudste seun Ishmael Sara se aandag. Die seun wat in die eerste plek die produk van haar slim plannetjies was, speel en lag saam met haar eie seun Isak, en Sara sien skielik met kommer die toekoms vooruit – ‘n toekomsblik waarin Ismael nou in die weg staan van Isak se erfporsie. Die bedreiging wat sy aanvoel maak dat sy drasties optree en daarop aandring dat Abraham die slavin en haar seun Ismael moet wegjaag. Abraham skop teë. Hy kan nie dink dat hy sy seun Ismael en die se ma Hagar (God herinner hom dat sy ook daar is) moet wegjaag nie. Maar God maak nogmaals ‘n belofte dat Abraham tog moet doen soos Sara sê, want dit ís uit Isak wat sy nageslag gebore sal word, maar dat Hy wat God is ook vir Ismael ‘n groot nasie sal laat word, want ook hy is Abraham se kind. En met hierdie belofte van God in sy hart laat Abraham dan die volgende oggend vroeg vir Hagar en Ismael gaan. Sara gooi haar aanneemkind weg. En Abraham stuur hom weg. Nie omdat hy iets verkeerds gedoen het nie. Bloot maar omdat hy nou in die pad is, hy is oorbodig, nie meer nodig nie. En dan in die woestyn gooi sy eie ma hom eintlik ook weg; nie omdat sy wil nie, maar omdat sy nie anders kan nie. Sy sien nie kans om saam met hom onder dieselfde bos te sit en toe te kyk hoe hy sterf nie. En sy begin onbedaarlik huil. ‘n Wrede verhaal vol ongeregtigheid.\nMaar in wese is hierdie nie primer ‘n verhaal oor menslike wreedheid en afguns nie, maar oor die trou van God. Want die kind het ook gehuil, daar op sy eie onder die bos – wees en verstote, waar sy ouers nie meer vir hom kans gesien het nie. En Gód het die kind hoor huil, en ‘n engel het uit die hemel na Hagar geroep en vir haar gesê: “Wat is dit Hagar? Moenie bang wees nie, want God het die kind daar waar hy gelê gehóór” (17). Wanneer mense, en ouers, hier hulle koppe wegdraai en hulle ore sluit vir die nood van hul kinders, dan hoor God. “’Staan op (Hagar), help die kind op en hou sy hand vas, want Ek sal hom ‘n groot nasie laat word.’ Toe het God haar oë oopgemaak en sy het ‘n put met water gesien … God was by die kind en hy het grootgeword …”\nAl lees ons nooit sy naam in die storie raak nie, gaan hierdie verhaal oor Ismael. Daar word deurgaans na hom verwys as “die kind van die slavin” of bloot maar “die kind”. So asof die storieverteller al hierdeur wil wys hoe onbelangrik die kind nou regtig was. Hy is nie eens werd om by die naam genoem te word nie, verál nie noudat Isak – die kind van die belofte – uiteindelik gebore is nie. Maar op ‘n indirekte manier word Ishmael se naam wel genoem, aan die begin en dan weer aan die einde van die belangrikste vers 17; en dan nie in die vorm van ‘n eienaam nie, maar as ‘n werkwoord: “Isma Elohim”. “Isma” beteken “hoor”. “Elohim” is die langer vorm van “El”, wat “God” beteken. “Ishma El”, God het die kind gehoor – Ishmael. Sy naam kry betekenis wanneer God betrokke raak. En dan het hy nie net ‘n noemnaam nie. Hy het ‘n werkwoord vir ‘n naam. God verander sy lot – Ishmael, God hóor en God gryp in en God bring uitkoms. Die weggooikind van mense, die weggooikind van die Godsvolk, word die optelkind van God.\nDie kind Ishmael se naam, sy identiteit, lê nie in die vreemde nie, nie in Egipte nie, nie daarin dat hy die vader van die Islam geloof en die Moslems is nie. Sy identiteit lê ten diepste in die God van Abraham en Isak en Jakob. Dis Gód wat hom sy naam gegee het en dis God wat Pa staan vir hierdie naam, Gód wat sien, Gód wat hoor, Gód wat ingryp, Gód wat toeëien.\nGod is getrou aan sy beloftes. Hy het wel vir Isak, en nie vir Ishmael nie, uitverkies om deur hom aan Abraham die groot nageslag te gee. (Deur hom, nie vir hom nie. Deur hom vir almal, “want deur jou sal al die nasies van die aarde geseën wees. Al die nasies…”) Maar God se verkiesing van Isak beteken nie die verwerping van Ishmael nie. (Net soos sy liefde vir Jakob nie sy haat vir Esau beteken, soos wat die vertalings ons wil laat verstaan nie. Terloops: interessant dat Ishmael later die skoonpa word van Esau, nog ‘n weggooikind… – ‘n storie vir ‘n ander dag.) Ook Ishmael kry ‘n groot nageslag, ook aan hom toon God sy genade. In die Moslemwêreld word Ishmael onthou vir sy regmatige plek – as die eersgeborene van Abraham, en as hulle eie voorvader. God dink nie net aan die kind van die belofte nie. Hy dink aan al sy kinders. Hy dink met besondere deernis aan die kinders wat deur ander uitgesluit of weggegooi word. God hoor mense wat deur ander uitgesluit, weggejaag, vir dood gelaat word… God dink aan die kinders vir wie daar nie plek is onder die sg Godsvolk nie…\nOns het vanoggend gedoop. Die doop wat in die NT die besnydenis van die OT vervang. Waar begin die besnydenis nou weer? In Genesis 17 stel God die besnydenis in as teken van sy verbondsbelofte aan Abraham. Die eerste een wat Abraham gevat het om besny te word… is Ishmael! Ishmael het heel eerste die teken gedra van die verbond wat God met Abraham gesluit en deur Isak se nageslag tot vervulling wou bring (toe Hy nog gehoop het die volk sal saamwerk binne hierdie plan). Nog voor Isak se geboorte was Ishmael reeds ingesluit in die breër belofte van God se trou. Norman en Anina, Jannas is vanoggend gedoop. Ook hy dra die teken van die nuwe verbond. Ek weet hy sal nooit uitgesluit, nooit weggegooi voel nie, want julle is sy ouers. Maar hy leef in ‘n land en ‘n wêreld waar hy maatjies gaan hê wat uitgesluit voel. As julle hom so grootmaak dat hy vir God leer ken as die God van Abraham, Isak en Jakob, dan is dit wonderlik. Maar nog veel beter en belangriker as dit, is dat julle hom moet help om vir God te leer ken as die God van Ishmael (en ja, ook die God van die buite-egtelike kind Jesus). Dan sal Jannas ‘n groot verskil maak in die wêreld, dan sal hy sien vir wie God sien, dan sal hy hoor wie en wat God hoor, die noodroepe van mense. Ons dien nie ‘n eksklusiewe God nie, maar ‘n inklusiewe God.\nDie genade van die Here Jesus Christus, die liefde van die God van Ishmael, en die nabyheid van sy Gees is by julle elkeen. Gaan uit en vertel dit vir die Ishmaels in die wêreld.


Oral waar die tempel van Christus verrys, rig Satan sy kapel van misleiding op. Jesus berispe die kerklui van Sy tyd: “….Julle dwaal, omdat julle die Skrifte nie ken nie en ook nie die krag van God nie” (Mt.22:29). Dwaalleer is die gevolg van ’n gebrekkige kennis van die Bybel. Dis ook die tweelingbroer van ongeloof. Dwaalleer en ongeloof is soos twee kouse wat van dieselfde materiaal gemaak is.\nDwaalleer versprei tans soos ’n Middeleeuse plaag deur Protestantse kerke en vervreem mense van die waarheid. As ’n kerk die waarheid nie meer beskerm nie, het dit geen bestaansreg nie, want die kerk is waar die Woord van God suiwer verkondig word.\nDis moeilik om te sê watter dwaalleer die kerk die grootste skade aanrig omdat die leuen altyd skade veroorsaak. Die bekendste dwalings het a.g.v. onkunde oor die werking van die Heilige Gees ontstaan. Dwaalleraars versprei die leuen dat sondaars met hul bekering die Heilige Gees nie ten volle ontvang nie en na hulle bekering bewustelik na die volle seën daarvan moet streef. Hulle praat van ’n tweede seën (second blessing) en noem dit die doop met die Heilige Gees. Daarbenewens dwaal hulle as hulle leer dat dit ’n eenmalige seën is wat die gelowige op ‘n hoër geestelike vlak as diegene daar sonder plaas.\nDis nie waar nie! Die Bybel leer dat gelowiges tydens hul bekering met die Heilige Gees gedoop word: “Want ons is almal ook deur een Gees gedoop tot een liggaam, of ons Jode of Grieke is, slawe of vrymanne; en ons is almal van een Gees deurdronge” (I Kor. 12:13). Dis hoe sondaars tot die kerk van ons Here Jesus toetree. Daar is geen Bybelse opdrag om op eie stoom na die doop met die Gees te soek nie. Gelowiges het dit alreeds met hul bekering ontvang.\nIn Handelinge 2 en 8 is gelowiges wel ná hulle bekering aan die Heilige Gees bekend gestel, maar nie met die Gees gedoop nie. In hoofstukke 10 en 19 het die normale ding gebeur. Die strewe na die doop met die Gees is misplaas. Hand 2 sê baie duidelik dat gelowiges biddend op die vervulling van die Gees gewag het en nie daarna gesoek het nie.\nDwaalleraars glo dat toe Jesus ná sy opstanding op die dissipels geblaas en gesê het: “Ontvang die Heilige Gees” (Joh. 20:22), hulle die Gees slegs gedeeltelik ontvang het; ’n proses wat op Pinksterdag voltooi is toe hulle met die Heilige Gees gedoop is. Hoe getuig hierdie siening nie van onkunde nie!\nNee, toe Jesus op die dissipels geblaas het, was dit ‘n belofte dat die uitstorting van die Heilige Gees naby was. Daarom moes die dissipels Jerusalem nie verlaat nie, maar op die belofte van Jesus wag: “En Ek sal die Vader bid, en Hy sal julle ‘n ander Trooster gee om by julle te bly tot in ewigheid” (Joh. 14:16).\nIn Johannes 20 word hierdie belofte wesenlik herhaal omdat die vervulling ophande was. Die dissipels moes net baie geduldig wag: “maar julle sal krag ontvang wanneer die Heilige Gees oor julle kom ...” (Hand. 1:8).\nIn Johannes 7:39 sê Jesus aan die dissipels dat Hy eers ten hemel moet vaar en verheerlik word alvorens die Heilige Gees bekend gestel kon word. Hulle moes nie na die Heilige Gees soek nie, maar op Hom wag. Dis die norm: Gelowiges wag op die vervulling van die Heilige Gees. Niemand het in die Bybel na die Gees gesoek nie, maar eerder biddend op Hom gewag.\nToe die Heilige Gees op Pinksterdag uitgestort is, het ‘n nuwe bedeling aangebreek wat deur wondertekens voorafgegaan is. Daarna het die Gees met die bekering in gelowige kom woon. “julle is egter nie in die vlees nie, maar in die Gees, as naamlik die Gees van God in julle woon ...” (Rom. 8:9).\nGod het op Pinksterdag wondertekens in die tempel gegee sodat almal kon weet dat die Heilige Gees sy intrek in die kerk geneem het. Handelinge 2 was ‘n eenmalige gebeure en nie normatief vir die kerk nie. Daarom mag ons nie bid dat die Heilige Gees weer uitgestort moet word nie. Dit was ’n eenmalige bekendstelling. Ons bid slegs om die vervulling met die Heilige Gees.\nDwaalleraars gebruik ook Hand.8 verkeerdelik as ’n bewysplaas vir die leer oor die doop met die Heilige Gees. “Hulle het afgekom en vir hulle gebid, dat hulle die Heilige Gees mag ontvang, want Hy het toe nog op niemand van hulle geval nie, maar hulle was net gedoop in die Naam van die Here Jesus” (Hand. 8:15-16).\nHand. 8 was ’n uitsonderlike geval. Die Samaritane moes, net soos die Jode in Jerusalem, ook aan die Heilige Gees bekend gestel word omdat die saligheid aan almal beloof is. God het dus ‘n besonderse doel met hierdie gebeure in Samaria gehad. Die Jode en die Samaritane was van meet af vyandig teenoor mekaar en geen gemene sake met mekaar gehad nie. Toe die Samaritane die Evangelie van verlossing uit die mond van Jesus verneem, het talle bekerings plaasgevind en is hulle gedoop.\nHoe het die kerk die bekeerde Samaritane hanteer? Het die nasionale vyand-skap voortgeduur? Nee, die Christelike kerk volg geen vyandige volksskeidingslyn nie. Dit vertoon wel die karakter van volkere verskeidenheid. Jesus sê by geleentheid: “Ek het nog ander skape wat nie aan hierdie stal behoort nie. Ek moet hulle ook lei, en hulle sal na my stem luister, en dit sal wees een kudde, een herder” (Joh. 10:16). Familie bly mos nie almal in een huis saam nie.\nDie Samaritane wat geheel en al van die Joodse kerk geskei was, het deur die bekering deel van die Christelike kerk met hul eie plekke van aanbidding geword - verskillende stalle maar een Herder. Deur die Heilige Gees ook aan Samaritane bekend te stel, het God getoon dat die Joodse Christene nie God se witbroodjies was nie. Dit was bloot ’n ander stal.\nIn Hand.10 skryf Lukas oor die bekering van Cornelius, ‘n Romeinse offisier. Die Jode het die Romeine gehaat wat hulle onderdruk het. Ná die gesig wat Petrus oor die rein en onrein diere ontvang het, het Cornelius hom laat roep en saam met ‘n klompie aanwesiges tot bekering gekom: “En die gelowiges uit die besnydenis, almal wat saam met Petrus gekom het, was verbaas dat die gawe van die Heilige Gees ook op die heidene uitgestort is. Want hulle het gehoor hoe hulle in tale spreek en God groot maak ...” (Hand.10:45-46).\nDaar was geen verposing tussen Cornelius en sy volksgenote se bekering en hul vervulling met die Heilige Gees nie. Cornelius het geweet wat op Pinksterdag in die tempel gebeur het. Met sy bekering het God getoon Hy nie uitsluitlik ‘n Joodse God was nie, maar ook God van nie-Jode. Die bekendstelling aan die Heilige Gees op Pinksterdag in Jerusalem is daardie dag net op ‘n kleiner skaal in Caesarea herhaal.\nIn Hand.19 skryf Lukas van Paulus wat in Efese aangekom en onkundige gelowiges aangetref het. Hulle het geen kennis van die Heilige Gees gehad nie. Nadat hy die Evangelie aan hulle verkondig het, is hulle met die Gees vervul. Hulle het nie bewustelik na die Heilige Gees gesoek nie. “ … Ons het nie eens gehoor dat daar ‘n Heilige Gees is nie” (:2). Gevolglik was dit wat daardie dag in Efese gebeur het, soos in Caesarea, ‘n verlenging van dit wat in Jerusalem gebeur het. So het die kerk gegroei; een familie elkeen in sy eie afsonderlike woonplek.\nHandelinge vertel van die begin van ‘n nuwe era in die geskiedenis; dié van die Heilige Gees. Die werking van die Gees word gereeld in die NT briewe van Paulus, Petrus, Johannes en Jakobus behandel. Maar nêrens word in enigeen daarvan van ‘n tweede seën melding gemaak nie.\nIn Hand.8 skryf Lukas van Simon die towenaar wat vir eie gewin bonatuurlike krag gesoek het. Toe hy die formule van die apostels se wondertekens wou koop, het Petrus hom sterk berispe. Baie gelowiges soek ook na krag; krag om te getuig, dissipels te maak en om mense met die Evangelie te bereik. Dit as sulks is nie verkeerd nie. Sommige soek dit egter vir die verkeerde redes; om soos Simon die towenaar deur mense raakgesien en bewonder te word.\nDie gees van Simon die towenaar leef onder baie mense voort. Hulle dors na iets meer, groter en skouspelagtig. Hulle soek na iets wat eeue gelede afgehandel en verdwyn het en klee hul onkunde in ‘n godsdienstige gewaad. Nee, God roep nie gelowiges om bonatuurlike tekens en wonders te soek nie, maar om Jesus beter te leer ken en hul ten volle met sy lyding en sterwe te vereenselwig (Heb. 13:13).\nDie doop met die Heilige Gees staan nie los van die bekering nie, maar is ‘n onlosmaaklike deel daarvan: “Want ons is almal ook deur een Gees gedoop tot een liggaam ...” (I Kor. 12:13). Dit verbind gelowiges tot ‘n geestelike eenheid in Christus wat die liggaam van Christus genoem word. Dit is ‘n heilsfeit en nie ‘n gevoel nie.\nOns ontvang almal die Heilige Gees met ons bekering. Dis die doop met die Heilige Gees. Hoe gehoorsamer ons aan God is, hoe meer is ons vervul. Hoe ongehoorsamer, hoe minder vervul. Ons bly egter met die Gees gedoop.\nNêrens in die Bybel ontvang gelowiges ‘n opdrag om met die Heilige Gees gedoop te word nie. Dit het reeds met die bekering plaasgevind toe hulle in die liggaam van Christus gedoop is: “Want ons is almal ook deur een Gees gedoop tot een liggaam, of ons Jode of Grieke is, slawe of vrymanne, en ons is almal van een Gees deurdronge” (I Kor. 12:13). “Julle is egter nie in die vlees nie, maar in die Gees, as naamlik die Gees van God in julle woon. Maar as iemand die Gees van God nie het nie, dié behoort nie aan Hom nie” (Rom. 8:9).\nDie NT verwys sewe keer na die doop met die Heilige Gees maar nooit as ‘n opdrag nie. Gelowiges moet wel deur die Heilige Gees beheer word. Wanneer die Heilige Gees ‘n gelowige vervul, beheer Hy hom en doen hy die regte dinge soos toe Petrus en Johannes voor die Joodse Raad verskyn het: “En toe hulle gebid het, is die plek geskud waar hulle saam was, en hulle is almal vervul met die Heilige Gees en het die woord van God met vrymoedigheid gespreek” (Hand. 4:31). Die vervulling met die Heilige Gees laat gelowiges die regte dinge doen.\n“En juis daarom ook moet julle met aanwending van alle ywer by julle geloof voeg die deug, en by die deug die kennis, en by die kennis die selfbeheersing, en by die selfbeheersing die lydsaamheid, en by die lydsaamheid die godsvrug, en by die godsvrug die broederliefde, en by die broederliefde die naasteliefde. Want as hierdie dinge by julle aanwesig is en toeneem, dan laat dit julle nie ledig of onvrugbaar tot die kennis van onse Here Jesus Christus nie” (II Pet. 1:5-8).\nDie vervulling met die Heilige Gees gaan nie met verruklike, bonatuurlike ervarings en wonders gepaard nie. Die Bybel sê dat gelowiges die vrug en nie die gawes van die Gees moet voortbring nie.\nOm met die Gees vervul te wees, beteken vir die gelowige om elke dag so te leef asof Jesus by hom staan. Dis praktiese Christus-bewustheid. As hy met Hom wil praat, praat hy met Hom asof Hy fisies by hom is. As hy ‘n besluit moet neem, praat hy met Jesus daaroor asof Hy by hom staan.\nJesus kan egter nie by ons staan indien ons Satan langs ons duld nie: een van die twee gaan tweede kom. Hoe meer ons Jesus uitsluit, hoe meer kry die vleeslike dinge oorhand in ons lewe. Hoe meer ons Jesus toelaat, hoe meer vervul die Gees ons.


Basilica minor - Wikipedia\nAdamspoort van die Bambergse Domkerk in Beiere, Duitsland. Die pouslike wapen oor die portaal verwys na sy status as Basilica minor\nBasilica minor (Latyn, letterlik "klein basiliek") is 'n besondere eretitel wat deur die pous aan 'n beduidende kerkgebou verleen word, ongeag sy boustyl. Met die toekenning van dié eretitel word die bande tussen 'n kerk en die biskop van Rome versterk, terwyl die gebou ook vir sy omgewing beduidender word.\nDie geboue en vlae van 'n Basilica maior dra soms die gekruiste sleutels wat ook op die pouslike wapen uitgebeeld word. Die padiglione (Latyn: umbraculum, Italiaans ook ombrellino), 'n geel-rooi gestreepte keëlvormige syskerm, wat oorspronklik as 'n sonbeskerming tydens prosessies gebruik is, en die tintinabulum, 'n liturgiese klokkie, is deesdae geen verpligte kentekens meer nie.\nTans dra 1 477 kerkgeboue wêreldwyd die eretitel basilica (basiliek), waarvan 528 in Italië. Veral bedevaartskerke word met dié titel vereer. 'n Basilica minor kan maklik aan die pouslike wapen (van die huidige pous of dié wat die titel oorspronklik verleen het) herken word wat oor die portaal of enige ander opvallende plek aangebring is. 'n Hoër rang as dié van Basilica minor is die titel Basilica maior, wat egter tot op datum slegs aan sewe Rooms-Katolieke kerkgeboue toegeken is.\nHierdie artikel, of gedeeltes daarvan, is uit die volgende Wikipedia-artikel vertaal: Basilica minor\n'n Volledige lys van alle basilieke wêreldwyd (en)\nKerkdiens-kongregasie: "Domus ecclesiae", Norme vir die toekenning van die eretitel "Basilica minor" (in Engels en Latyn) Geargiveer 9 Oktober 2016 op Wayback Machine\nOntsluit van "https://af.wikipedia.org/w/index.php?title=Basilica_minor&oldid=2432608"


Spellys | © My Klaskamer - idees en gedagtes uit 'n juffrou se pen\nBoekweek & Geletterdheidsdag\tBoomplantweek\nJuffer\tafrikaans\tkompetisie, spellys, Spelwoorde, WOW\t10 Kommentaar\nDie WOW Spellyste word deur die Universiteit van Stellenbosch op gestel. Dit is op ‘n uitdagingsvlak.\nGr 6 EFAL\nGr 7 EFAL\nGr 8 EFAL\nGr 9 EFAL\nTik gerus soekterme soos “e klink soos i, kappie, meervoud, verkleinwoord, f en v, woordeinde, b en d, omkering, rym, Engels, dubbelklank, tweeklank, drieklank, klanksamevloeiing, klanke, hersien, sigwoord, flits” by die bruin soekblokkie aan die regterkant in vir eenvoudige spelwyses en idees.\nWoordfamilies met prente\n‘n Paar Engelse opsies:\nSpelling Bee (Beginners)\nWord per grade\nAug 17, 2016 @ 18:24:54\nHallo het jy asb vir my engelse lyste ook?\nAug 17, 2016 @ 18:44:59\nHallo, Lourin 😉 Die WOW-fees is deel van die Woordfees – wat ‘n Afrikaanse kunstefees is. Sover ek kan sien, het hulle slegs ‘n Afrikaanse spelkompetisie. Ek sal egter aanhou soek 😉\nAug 18, 2016 @ 12:36:41\nSjoe, dis baie oulik â dankie! Jy het nie dalk iets soortgelyk vir Engels nie?\nAug 18, 2016 @ 14:44:02\nMiddag, Rina 😉 WOW is deel van die Afrikaanse Woordfees. Ek sal bly soek vir Engelse spellyste.\nNov 23, 2016 @ 04:24:56\nEk sal ook belangstel indien daar ‘n Engelse Spellys beskikbaar is\nNov 23, 2016 @ 14:08:06\nMiddag, Maretha 😉\nDie WOW-fees is vir Afrikaanse leerders begin, maar daar is Engelse lyste onderaan die skrywe beskikbaar. 😉\nEk het Engelse en Afrikaanse spellyste volgens rymgroepe of woordfamilies opgestel. Dit sal ideaal vir die Grondslagfase wees.\nJan 25, 2017 @ 22:46:18\nDagse. Ek is opsoek na graad 1 tot 7 se WOW Spellyste vir 2017\nJan 26, 2017 @ 06:04:34\nHallo, Isabel 😉 Sodra ek inligting kry, sal ek dit plaas 😉\nAnel du Preez\nFeb 23, 2017 @ 12:03:24\nMore. Jy het nie dalk al lyste beskikbaar in Engels vir FAL nie? Graad 1 tot 6.\nFeb 23, 2017 @ 14:08:58\nMiddag, Anel 😉 Ek het ongelukkig net die skakels onderaan hierdie skrywe en dan verskeie spel-aspekte (volgens phonics). Tik gerus soekterme soos “tricky blends, vowel blend, words, vocabulary…” by die soekblokkie op Teacha in of loer deur die verskillende dokumente se ekstra prente. Ek hoop dit kan help.


Hoe om 'n losiesfasiliteit vir jou kat te kies | Troeteldiere Huishouding\nKat in kennel met ander katte\nBaie keer gaan mense op vakansie gaan, 'n sakereis, of 'n familie nood hê en iemand moet kry om vir hul troeteldier te sorg. Dit is nie altyd so maklik om net die troeteldier na 'n familielid se huis te neem of om 'n buurvrou te stop nie. As jy iemand nodig het om jou kat te sien terwyl jy weg is, oorweeg om jou kat by 'n veeartsenykliniek te gaan, met 'n troeteldier sitplek na u huis, of u kind in 'n koshuis instap.\nSommige veeartsenykundige klinieke sal katte raad. Dit kan 'n ideale situasie wees, veral as jou kat 'n mediese toestand het wat medisyne, vloeistowwe of ander behandeling benodig. Hierdie troeteldiere vereis dikwels noukeurige waarneming om seker te maak dat hulle eet, drink en toepaslik elimineer. Nie net sal jou troeteldier deur veeartsenykundiges versorg word nie, maar jou veearts kan jou troeteldier ook vir probleme monitor, terwyl jou troeteldier by hulle bly en kan enige probleme wat tydens die aanvang voorkom, aanspreek.\nIn sommige gebiede is kat sitters beskikbaar. Hulle is mense wat óf by jou huis bly terwyl jy weg is of stop gedurende die dag om vir jou kat te sorg. Laat die voornemende suster na u huis kom vir 'n onderhoud. Maak seker dat jou troeteldier gemaklik voel om die persoon. As die suster nie by die huis bly nie, moet jy seker maak hoe gereeld en hoe laat die persoon gedurende die dag op die troeteldier gaan kyk. As jou troeteldier medikasie benodig, maak seker dat die troeteldier sitter weet hoe om jou troeteldier te genees. Maak seker dat die troeteldier suster weet waar die rommelblokkies geleë is en hoe gereeld jy verwag dat die bokse skoongemaak moet word. Maak ook seker dat u enige ander take bespreek wat u wil hê dat die troeteldier sitter moet optree, soos om die pos in te neem. Maak seker dat jy die troeteldier sitter vra hoeveel ervaring hy het en indien sy verwysings het. Maak seker dat die sitter weet wie jou gereelde veearts is en die ligging van enige noodklinieke in die omgewing. Maak seker dat die troeteldier se wense jou wense verstaan as jou troeteldier siek word terwyl jy weg is.\nInskrywingshokke kan by iemand se huis of 'n afsonderlike besigheidsplek wees. Maak 'n afspraak om die fasiliteit te besoek en met die personeel te praat. Sommige dinge wat tydens die toer aandag moet geniet, is die hokke skoon, stoor die fasiliteit, en die fasiliteit het afsonderlike areas vir katte. Let ook op die grootte van die hondehokke of lopies. Maak seker dat daar soliede afskortings tussen die honde is, sodat daar geen kontak tussen boordvoerders is nie. Grendel moet stewig wees om ontsnap te voorkom.\nVervolgens moet u die personeel enige vrae stel wat u mag hê. Maak seker dat die kennels, skottelgoed en rommelblikke gereeld skoongemaak word. Vra of hulle jou kat sal bad as hy tydens sy verblyf vuil word. Vra oor die voedingskedule van die fasiliteit. Vind uit of hulle op sekere vasgestelde tye voed of kan voer tyd aangepas word as jou kat spesiale behoeftes het. Vra ook of jy jou kat se gereelde kos kan bring. Dit kan nuttig wees om te weet wie werklik met die diere werk en ook daardie mense te ontmoet.\nMaak seker dat die fasiliteit se opname en afhaalure nagegaan word. Kyk of daar spesiale reëlings getref kan word indien u opgawe vertraag word. Kyk ook om te sien of daar 'n tyd is wat jy kan bel om na jou troeteldier te kyk. Die instapfasiliteit kan spesifieke inentings vereis en ook toets vir sekere siektes soos kardinale leukemie. Kyk ook of die fasiliteit 'n verhouding met enige veeartse in die geval van 'n noodgeval het. Dit is ook 'n goeie idee om te kyk of die fasiliteit deur die American Boarding Kennels Association geakkrediteer is.\nSommige koshuise, vir bykomende koste, bied rusbanke, televisies, ekstra speelstyd en selfs vensters vir katte.\nSoos met die vind van ander verskaffers, vra jou veearts, familie en vriende vir hul aanbevelings by die keuse van 'n losiesfasiliteit. Ongeag die instapfasiliteit / sitter wat jy besluit, bespreek so gou moontlik besprekings, indien moontlik. Baie fasiliteite is vier tot ses maande vooruit bespreek vir tye soos Kersfees of lente breek. As jy jou kat weg van die huis af neem vir instap, vra of jy 'n katbed, speelgoed of jou sweetpak kan bring om by die troeteldier in te gaan. Dit kan die tyd weg van die huis minder stresvol maak vir jou kat. Om jou troeteldier te ken, is in goeie hande en om goed versorg te word, sal jou reis minder stresvol maak vir jou.\n← 5 Redes Jou kat is piep (of pooping!) Buite die koekbak\n'N Katjie Of 'n Ouer Kat - Wat moet jy aanvaar? →\nOosterse Katte - Rasgids


CMD510TT00-C1, CASIO CMD510TT00-C1 LCD-paneelverspreider | LCDs-Display.com\nLCDs-Display.com is 'n spesialiteitsverskaffer van CASIO CMD510TT00-C1.\nCASIO CMD510TT00-C1 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.\nVir die CASIO CMD510TT00-C1-pdf datasheet of gedetailleerde spesifikasies van die CASIO CMD510TT00-C1 of ander CASIO LCDs, asseblief e-pos ons, sal ons gelukkig wees om een te voorsien.\nVersoek 'n kwotasie van CASIO CMD510TT00-C1 verspreider by LCDs-Display.com. E-pos ons: info@LCDs-Display.com\nVerwante model vir "CMD510TT00-C1"\nVerwante sleutelwoorde vir "CMD510TT00-C1"


Suiwering van geloof – kosbaarder as goud Ekerk - Jesus sigbaar, voelbaar, verstaanbaar\nSuiwering van geloof – kosbaarder as goud\nFaith, worthless until tested!\nHierdie kort en kragtige aanhaling pryk op my man se lessenaar. As entrepreneur kom Brink dikwels voor hindernisse, uitdagings, selfs krisisse te staan en kan hy male sonder tal net op die Here steun vir wysheid en guns terwyl hyself doen wat hy kan om die probleem op te los.\nKay Warren, wat saam met haar man Rick die groot hartseer van ‘n kind se selfmoord moes verwerk, sê: An untested faith is an unreliable faith. Hulle moes deur die pyn en sekerlik vertwyfeling werk om uiteindelik by die aanvaarding en genesing uit te kom wat die Here weer gebruik om ander met ‘n soortgelyke krisis te kan ondersteun.\nJob en Petrus vergelyk albei die suiwering van ons geloof met die suiwering van goud. In antieke tye moes gouderts tot baie hoë temperature verhit word om dit te suiwer. Ek kan my indink hoe opgewonde so ‘n smelter geraak het as hy uiteindelik die pragtige gloeiende goud kon sien – “pure and luminous” in Job se woorde. As ek onthou dat die hemelse Smelter presies weet wat Hy doen wanneer Hy besig is om my geloof te suiwer deur dinge wat Hy óf toelaat óf oor my pad bring, kan ek die paniek en bekommernis te bowe kom en onthou dat Jesus self die spil is waarom my lewe draai. Dit is Hy wat stabiliteit, vrede, krag en liefde gee. Dit is Hy wat my suiwer en versterk om méér bruikbaar te wees in sy Koninkryk.\nTye van teëspoed is ‘n gegewe. Elke mens gaan een of ander tyd ‘n krisis belewe. Dis dan wanneer ek moet onthou: ‘n Sterk karakter (‘n sterk geloof!) ontwikkel soos wat ek worstel deur moeilike omstandighede.\n“Untested faith was rarely strong. Deep, abiding faith was tempered through fire.” – Robin Lee Hatcher, Heart of Gold.